Ulsmåg skole

Ulsmåg skole er en kommunal barneskole fra 1971 på Midtun i Fana bydel i Bergen kommune. Den opprinnelige skolebygningen tegnet av arkitektene Jakob Myklebust og Bjørn Simonnæs ble revet i 2014, og ny skolebygning for 500 elever tegnet av arkitekt Ola Roald AS stod ferdig høsten 2015. I 2025 hadde skolen 561 elever og 105 ansatte.

 Historikk 
På grunn av befolkningsvekst i Bergen kommune og forventet tilflytting til området, vedtok Fana kommune å bygge en ny skole på Ulsmåg. Skolekretsen ble skilt ut fra Midtun skole i 1971 og besto av boligområdene på Ulsmåg, Birkeland, Engesæth og en del av Øvsttunområdet. Høsten samme år tok undervisningen til. Ved åpningen hadde skolen 385 elever og 21 lærere. Skole ble utvidet med flyttbare paviljonger i 2003 og 2007. 

 Referanser 

 Eksterne lenker  
 Bergen Byarkiv
 Ulsmåg skole - oppslagsverket oVe, artikkel av Vebjørn Elvebakk, Bergen Byarkiv.
 Bergen byleksikon på nett, om Ulsmåg skole

Kategori:Barneskoler i Bergen
Kategori:Fana